## TRAM d’Alacant va facilitar la mobilitat d’1,5 milions d’usuaris en agost

*** L’L2 va ser la línia més utilitzada, amb 570.571 moviments, i Luceros l’estació amb més trànsit, amb 297.959 viatges
* FGV va registrar en les seues xarxes d’Alacant i València un total de 6,4 milions de viatges**

TRAM d’Alacant va desplaçar el mes d’agost passat 1.594.620 usuaris en la seua xarxa composta per quatre línies de tramvia, una de tren-TRAM i una altra de tren convencional. El dia de més trànsit va ser el dissabte dia 9 amb 58.128 passatgers.

En conjunt, Ferrocarrils de la Generalitat Valenciana (FGV) va sumar en agost entre TRAM d’Alacant i Metrovalencia un total de 6.441.240 passatgers, entre els citats 1.594.620 usuaris de TRAM d’Alacant i els 4.846.620 de Metrovalencia.

Segons la distribució per línies, la línia 2, que unix Luceros amb Sant Vicent del Raspeig, va ser la més utilitzada amb 570.571 moviments; seguida de la línia 1, que comunica Luceros i Benidorm, que va arribar als 368.820; la línia 3, que enllaça Luceros amb El Campello, en va obtindre 261.573; la línia 4, que unix Luceros amb Plaza La Coruña, va sumar-ne 192.361; la línia 9, que discorre entre Benidorm i Dénia, en va acumular 117.040; i la línia 5, nexe d’unió entre Porta del Mar i Plaza La Coruña, va registrar 84.255 viatges.

**Luceros, l’estació més transitada**

En el trànsit per estacions, Luceros va obtindre 297.959 passatgers i Mercado 205.405. Seguixen Benidorm, amb 104.017; Marq-Castillo, amb 102.990; i Sant Vicent del Raspeig, amb 65.895 usuaris.

D’ací al dècim lloc es van situar El Campello, amb 49.856; Pintor Gastón Castelló, amb 44.176; Garbinet, amb 39.864; Bulevar del Pla, amb 46.743; i La Goteta-Plaza Mar 2, amb 37.535 moviments.

Fecha: 13/09/2025